b'\n_START_ARTICLE_\nPrerad\n_START_SECTION_\nLjudje\n_START_PARAGRAPH_\nPrevladuje ostarelo prebivalstvo. V Preradu vsako leto izvedejo sre\xc4\x8danje va\xc5\xa1\xc4\x8danov. Po \xc5\xa1tevilu prebivalcev je vas na petem mestu v ob\xc4\x8dini (od 12). Povpre\xc4\x8dna starost je 48,6 let. Populacija Prerada je ob\xc4\x8dutno padla, saj je leta 1931 v Preradu \xc5\xbeivelo 198 ljudi, dana\xc5\xa1nji dan pa 144.\n_START_SECTION_\nVa\xc5\xa1ki stolp\n_START_PARAGRAPH_\nLeta 2012 je najvi\xc5\xa1ji vrh v ob\xc4\x8dini Dornava pridobil stolp in sicer Franc-Jo\xc5\xbeev Stolp._NEWLINE_Mimo stolpa vodijo tri sprehajalne poti in sicer Slovenjegori\xc5\xa1ka planinska pot, Kolesarska pot po spodnjem Podravju ter Marijina romarska pot. Sprehajalci, teka\xc4\x8di in kolesarji si lahko spo\xc4\x8dijejo ob mizi in klopeh ter se vpi\xc5\xa1ejo v knjigo obiskovalcev, ki je v stolpu.\n_START_SECTION_\nZgodovina\n_START_PARAGRAPH_\nV starih \xc4\x8dasih ko \xc5\xa1e ni bilo speljanega vodovoda, so po vodo hodili k vodnjakom. Kot pri drugih vaseh, so nekateri ljudje hodili v\xc4\x8dasih tudi po kilometre da bi dobili sve\xc5\xbeo vodo._NEWLINE_V drugi svetovni vojni 9. aprila 1941 so nem\xc5\xa1ki vojaki zasedli vas Dornavo ter jo preimenovali v Dornau. Preimenovali so tudi sosednje vasi, Prerad so Nemci preimenovali v Prerath._NEWLINE_V Preradu je gri\xc4\x8dek, imenovan \xc2\xbbfraj\xc5\xa1ina\xc2\xab. Ta je re\xc5\xa1eval fante, ki bi morali iti v vojsko. Fantje so se skrili na gri\xc4\x8dek, lovili in iskali pa so jih biri\xc4\x8di. Znana je zgodba fanta, ki se je skril na fraj\xc5\xa1ino in \xc4\x8dakal, da ga biri\xc4\x8di pozabijo. Ker je mislil, da je \xc5\xbee pozabljen, se je vrnil domov, si poiskal dekle in \xc5\xa1el v grad k Veliki Nedelji, prosit za \xc5\xbeenitev. Grad pa na mladeni\xc4\x8da ni pozabil. Takoj so ga vtaknili v voja\xc5\xa1ko suknjo, slomsko nevesto pa poslali domov. Mladeni\xc4\x8d se ni nikoli vrnil domov.'